Diari Oficial de la Generalitat Valenciana


Sumari del DOGV 3156, del 07-01-1998 (1997/12841)

RESOLUCIÓ d'11 de novembre de 1997, del conseller d'Obres Públiques, Urbanisme i Transports, per la qual s'aprova definitivament la modificació puntual número 1 de las Normes Subsidiàries de Bolbaite.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3156

Data del DOGV
:   07-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/12297


Data del document
:   11-11-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de novembre de 1997, del conseller d'Obres Públiques, Urbanisme i Transports, per la qual s'aprova definitivament la modificació puntual número 1 de las Normes Subsidiàries de Bolbaite. [97/12712]
  
Vist l'expedient relatiu al projecte de modificació puntual núm. 1 sobre sòl escolar de les Normes Subsidiàries de Planejament Municipals de Bolbaite, i del qual resulten els següents:
  
Antecedents de fet
  
Primer
  
El projecte es va aprovar provisionalment, i se sotmet a informació pública mitjançant Acord del ple de l'Ajuntament de Bolbaite, adoptat en la sessió de 6 de maig de 1997, i que faculta, així mateix, l'alcalde per a la formalització i la signatura de tants tràmits, gestionbs i documents com es requerisquen per al compliment d'aquest acord. Després del pertinent període d'informació pública, mitjançant l'anunci en el Diari Oficial de la Generalitat Valenciana núm. 3.005, de 3 de juny de 1997, i en el diari Levante, de data 10 de maig de 1997, període en què no es van presentar al·legacions, i, per mitjà de la Resolució de l'Alcalde de 25 de juliol de 1997, va ser aprovada provisionalment la modificació.
  
Segon
  
El projecte consta de memòria, pla d'estat actual-planejament vigent i pla de modificació puntual.
  
Tercer
  
Amb data 7 d'agost de 1997 es va sol·licitar un informe a la Conselleria de Cultura, Educació i Ciència, d'acord amb l'article 38.2 B de la LRAU, sense que fins hui s'haja rebut aquest.
  
Quart
  
La Comissió Territorial d'Urbanisme de València, reunida en sessió de 30 d'octubre de 1997, va informar favorablement l'aprovació definitiva de l'expedient.
  
Fonaments de dret
  
Primer
  
Respecte al procediment, en aquest cas, s'han observat les prescripcions legalment establides per a les modificacions de planejament general d'aquesta índole, que estan constituïdes pels articles 38 i concordants per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, aquesta modificació es tramita en relació amb la intenció de la Conselleria de Cultura, Educació i Ciència d'adaptar l'actual centre escolar de Bolbaite al perfil de la LOGSE.
  
El municipi disposa actualment d'una zona escolar de 4.500 m2 situada en Sòl Urbà, i al costat de la qual se situa una zona verda de 3.100 m2.
  
Amb la modificació es proposa:
  
- Ampliar lleugerament aquesta zona escolar, la superfície de la qual passaria a disposar de 4.505 m2 en comptes dels 4.500 m2 actuals, en els quals ja hi havia edificacions, i es modifica la seua situació, que experimentaria un desplaçament cap a l'actual zona verda contigua, amb incorporació d'una superfície de vial al costat d'aquesta.
  
- Suprimir la mencionada zona verda, de 3.100 m2
  
- La incorporació al pla del sòl urbà de les normes subsidiàries del camí existent al costat de la rambla de Bolbaite.
  
- Com a conseqüència de les actuacions anteriors, es produiria la desclassificació de 2.580 m2 de terrenys de Sòl Urbà, que passarien a ser sòl no urbanitzable.
  
Atés que, amb aquesta modificació, té lloc una diferent qualificació o ús urbanístic de zones verdes anteriorment previstes, es requereix l'informe previ favorable del Consell Superior d'Urbanisme -substituït per informe del conseller d'Obres Públiques, Urbanisme i Transports, l'informe previ de la Comissió Territorial d'Urbanisme, en aplicació de la disposició transitòria novena de la LRAU-, de conformitat amb l'article 55.4 de la LRAU.
  
D'altra banda, no es considera necessari sol·licitar dictamen del Consell Jurídic Consultiu de la Generalitat Valenciana, segons l'article 10.8 e) de la seua llei de creació, Llei 10/1994 de 19 de desembre, de la Generalitat Valenciana, en no tenir per objecte la modificació, en el sentit estricte, una diferent zonificació o ús urbanístic de les zones verdes anteriorment previstes, si bé aquesta diferent zonificació té efectivament lloc com a conseqüència o derivació de la modificació, consistent en l'alteració de la zona escolar. En aquest sentit s'ha pronunciat el mencionat òrgan consultiu en reiterats informes.
  
Tercer
  
D'acord amb l'article 40 de la Llei 6/1994, Reguladora de l'Activitat Urbanística, no s'observen objeccions ni impediments urbanístics legals que obstaculitzen l'aprovació definitiva de aquesta modificació de les Normes Subsidiàries de Planejament Municipal de Bolbaite.
  
Quart
  
El conseller d'Obres Públiques, Urbanisme i Transports és competent per a l'adopció de aquesta resolució, de conformitat amb la Llei Reguladora de l'Activitat Urbanística, en relació amb el Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i els altres de concordant aplicació, d'acord amb l'informe de la Comissió Territorial d'Urbanisme de València, resolc imformar favorablement i, en conseqüència, la modificació puntual número 1 de les Normes Subsidiàries de Planejament Municipal de Bolbaite.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o de la publicació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercitar qualsevol altre recurs que s'estime oportú.
  
València, 11 de novembre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.
  
IV. ADMINISTRACIÓ DE JUSTÍCIA
  
c) EMPLAZAMIENTOS JUDICIALES